CELEX: 32003D0910
Language: et
Date: 2003-12-22 00:00:00
Title: Nõukogu otsus, 22. detsember 2003, Kagu-Euroopa stabiilsuspakti erikoordinaatori määramise kohta

Tähtis õiguslik teade

|

32003D0910

Euroopa Liidu Teataja L 342 , 30/12/2003 Lk 0051 - 0052

		Nõukogu otsus,22. detsember 2003,Kagu-Euroopa stabiilsuspakti erikoordinaatori määramise kohta(2003/910/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingutvõttes arvesse nõukogu 22. mai 2000. aasta määrust (EÜ) nr 1080/2000, mis käsitleb toetust ÜRO ajutisele missioonile Kosovos, kõrge esindaja büroole Bosnias ja Hertsegoviinas ning Kagu-Euroopa stabiilsuspaktile, [1] eriti selle artiklit 1a,võttes arvesse komisjoni ettepanekutning arvestades järgmist:(1) 10. juunil 1999 leppisid Euroopa Liidu liikmesriikide välisministrid ja Euroopa Komisjon koos muude asjaosalistega kokku Kagu-Euroopa stabiilsuspakti (edaspidi "stabiilsuspakt") loomises.(2) Nõukogu 10. detsembri 2002. aasta ühismeede 2002/964/ÜVJP, millega muudetakse ja pikendatakse Kagu-Euroopa stabiilsuspakti erikoordinaatorina tegutseva Euroopa Liidu eriesindaja volitusi, [2] kaotab kehtivuse 31. detsembril 2003.(3) Määruse (EÜ) nr 1080/2000 artikliga 1a nähakse ette kord stabiilsuspakti erikoordinaatori määramiseks alates 1. jaanuarist 2004.(4) Koos määramisega on vaja kehtestada erikoordinaatori volitused. Ühismeetmes 2002/964/ÜVJP eriesindaja jaoks sätestatud volitused on sobivad kohaldamiseks erikoordinaatori volitustena.(5) On asjakohane kehtestada selged vastutussuhted ning kooskõlastamis- ja aruandlusjuhised,ON VASTU VÕTNUD JÄRGMISE OTSUSE:Artikkel 1Käesolevaga määratakse dr Erhard BUSEK Kagu-Euroopa stabiilsuspakti erikoordinaatoriks.Artikkel 2Erikoordinaator täidab 10. juunil 1999. aastal koostatud stabiilsuspakti punktis 13 osutatud ülesandeid.Artikkel 3Artiklis 2 nimetatud eesmärgi saavutamiseks peab erikoordinaator:a) aitama kaasa stabiilsuspakti eesmärkide saavutamistele sellistes üksikutes riikides ja riikide vahelistes suhetes, kus stabiilsuspakt annab lisaväärtust;b) juhatama Kagu-Euroopa piirkondliku foorumi tegevust;c) hoidma tihedat kontakti kõikide stabiilsuspaktis osalevate ja seda toetavate riikide, organisatsioonide ja institutsioonidega ning asjaomaste piirkondlike algatusrühmade ja organisatsioonidega, et edendada piirkondlikku koostööd ja suurendada piirkondlikku vastutust;d) tegema tihedat koostööd kõikide Euroopa Liidu ja selle liikmesriikide institutsioonidega, et edendada Euroopa Liidu rolli stabiilsuspaktis vastavalt selle punktidele 18, 19 ja 20 ning tagab stabiilsuspakti ning stabiliseerimis- ja assotsieerimisprotsessi raames tehtavate toimingute vastastikuse täiendavuse;e) kohtuma korrapäraselt ja vajaduse korral kollektiivselt töörühmade juhtidega, et tagada üldine strateegiline koordineerimine ja kanda hoolt Kagu-Euroopa piirkondliku foorumi tegevuse ja selle dokumentidega seotud sekretäriteenuste eest;f) võtma oma töös aluseks eelnevalt stabiilsuspakti osalistega nõu pidades kokkulepitud nimekirja, mis sisaldab 2004. aastal rakendatavaid esmatähtsaid meetmeid, ning jälgima stabiilsuspakti töömeetodeid ja struktuure, tagades järjepidevuse ja ressursside tõhusa kasutamise.Artikkel 4Erikoordinaator sõlmib komisjoniga rahastamislepingu.Artikkel 5Erikoordinaatori tegevus kooskõlastatakse ÜVJP kõrge esindajana tegutseva peasekretäri, nõukogu eesistujariigi ja komisjoni tegevusega, eelkõige mitteametliku nõuandekomitee raames. Kohapeal säilitatakse tihedad sidemed nõukogu eesistujariigi, komisjoni, liikmesriikide missioonijuhtide, Euroopa Liidu eriesindajate, kõrge esindaja bürooga Bosnias ja Hertsegoviinas ning ÜRO tsiviilhaldusega Kosovos.Artikkel 6Erikoordinaator annab vajaduse korral aru kas nõukogule või komisjonile. Erikoordinaator teavitab oma tegevusest korrapäraselt Euroopa Parlamenti.Artikkel 7Käesolev otsus jõustub järgmisel päeval pärast selle avaldamist Euroopa Liidu Teatajas.Otsust kohaldatakse alates 1. jaanuarist 2004 kuni 31. detsembrini 2004.Brüssel, 22. detsember 2003Nõukogu nimeleesistujaA. Matteoli[1] EÜT L 122, 24.5.2000, lk 27. Määrust on muudetud määrusega (EÜ) nr 2098/2003 (ELT L 316, 29.11.2003, lk 1).[2] EÜT L 334, 11.12.2002, lk 9. Ühismeedet on pikendatud ühismeetmega 2003/449/ÜVJP (ELT L 150, 18.6.2003, lk 74).--------------------------------------------------